บริษัทใหญ่สุดใน ฟิลิปปินส์ เกิดจากร้านรองเท้า
บริษัทที่ใหญ่ที่สุดในประเทศไทย หลายคนคงรู้ว่าคือ ปตท. แต่ถ้าพูดถึงฟิลิปปินส์ คนส่วนใหญ่คงไม่รู้คำตอบกัน  SM Investments Corporation เป็นบริษัทที่มีมูลค่ามากที่สุดของฟิลิปปินส์ และผู้ก่อตั้งก็เคยเป็นบุคคลที่รวยสุดในฟิลิปปินส์   แล้วบริษัทนี้ดำเนินธุรกิจอะไร? 
27 ส.ค. 2562

บริษัทใหญ่สุดใน ฟิลิปปินส์ เกิดจากร้านรองเท้า / โดย ลงทุนแมน
บริษัทที่ใหญ่ที่สุดในประเทศไทย หลายคนคงรู้ว่าคือ ปตท.
แต่ถ้าพูดถึงฟิลิปปินส์ คนส่วนใหญ่คงไม่รู้คำตอบกัน
SM Investments Corporation เป็นบริษัทที่มีมูลค่ามากที่สุดของฟิลิปปินส์
และผู้ก่อตั้งก็เคยเป็นบุคคลที่รวยสุดในฟิลิปปินส์
แล้วบริษัทนี้ดำเนินธุรกิจอะไร?
SM Investments เป็นเจ้าของ ห้างสรรพสินค้า ซูเปอร์มาร์เก็ต ศูนย์การค้าที่ใหญ่ที่สุดของประเทศ 
ภายใต้แบรนด์ SM
แต่รู้หรือไม่ จุดเริ่มต้นของอาณาจักรยักษ์ใหญ่นี้ มาจากร้านขายรองเท้าเล็กๆ
คุณ Henry Sy ซึ่งเป็นผู้อพยพชาวจีน ทำงานเป็นผู้จัดการในโรงงานผลิตรองเท้า
วันหนึ่ง เขาได้ลาออกมาเปิดร้านรองเท้าของตัวเองชื่อ ShoeMart ขึ้นในปี ค.ศ. 1958
ซึ่งร้านจะเน้นการนำเข้ารองเท้าจากต่างประเทศ โดยเฉพาะจากสหรัฐอเมริกา มาวางขาย
ซึ่งหลายปีต่อมาร้าน ShoeMart ก็เติบโตขึ้น 
แต่เขาเห็นโอกาสในการขยายธุรกิจ จากร้านขายรองเท้า มาเปิดห้างสรรพสินค้า 
เขาจึงรีชื่อแบรนด์ เปลี่ยนเป็น "SM" เพื่อรองรับธุรกิจใหม่ๆ
จุดเปลี่ยนสำคัญคือ เมื่อเขาได้เปิด SM Quiapo ห้างสรรพสินค้าแห่งแรกขึ้นในปี ค.ศ. 1972
โดยมีพื้นที่ 20,000 ตารางเมตร ซึ่งถือว่ามีขนาดใหญ่ในเวลานั้น
หลังจากนั้น SM ก็เพิ่มจำนวนห้างขึ้นเรื่อยๆ จนทั่วประเทศ และได้เข้าไปเปิดที่ประเทศจีนอีกด้วย
และในปี ค.ศ. 1976 เขาก็ได้เข้าซื้อธนาคาร Acme Savings Bank ซึ่งต่อมาเปลี่ยนชื่อเป็น BDO Unibank
นอกจากนี้ เมื่อธุรกิจประสบความสำเร็จแล้ว เขาและภรรยาของเขาก็ได้ก่อตั้งมูลนิธิ SM Foundation สำหรับช่วยเหลือเยาวชนผู้ด้อยโอกาส ผู้พิการ และผู้สูงอายุ อีกด้วย
ปัจจุบันบริษัท SM Investments มีมูลค่า 726,400 ล้านบาท
ปี 2016 มีรายได้ 220,183 ล้านบาท กำไร 18,811 ล้านบาท
ปี 2017 มีรายได้ 239,891 ล้านบาท กำไร 19,847 ล้านบาท
ปี 2018 มีรายได้ 271,141 ล้านบาท กำไร 22,352 ล้านบาท
ธุรกิจหลักของ SM ประกอบไปด้วย
1. ค้าปลีก
ดำเนินธุรกิจภายใต้บริษัทย่อย SM Retail ซึ่งเป็นเจ้าของแบรนด์ SM Supermarket, SM Hypermarket, Savemore, SM Store และแบรนด์ค้าปลีกท้องถิ่นอื่นๆ รวมทั้งหมด 2,328 สาขา นับเป็นเชนร้านค้าปลีกที่ใหญ่สุดของประเทศ
ธุรกิจนี้มีสัดส่วนรายได้ 74.8% และสัดส่วนกำไร 20.4% ของบริษัท
2. อสังหาริมทรัพย์
บริษัทย่อย SM Prime Holdings เป็นผู้พัฒนาอสังหาริมทรัพย์แบบครบวงจร โดยเป็นเจ้าของห้างสรรพสินค้า SM Supermalls ในฟิลิปปินส์ 72 แห่ง ถือว่าเป็นห้างที่มีจำนวนพื้นที่รวมมากที่สุดในประเทศ
SM ยังมีห้างในจีนอีก 7 แห่ง, ที่อยู่อาศัย 63 โครงการ, อาคารสำนักงาน 11 แห่ง, โรงแรม 6 แห่ง และศูนย์การประชุม 4 แห่ง
ธุรกิจนี้มีสัดส่วนรายได้ 21.4% และสัดส่วนกำไร 41.4% ของบริษัท
 
3. ธนาคาร
บริษัทเป็นเจ้าของ BDO Unibank ธนาคารที่ใหญ่ที่สุดของฟิลิปปินส์
ซึ่งให้บริการทางการเงินครบวงจร เช่น ฝากถอน ให้สินเชื่อ วาณิชธนกิจ บริหารความมั่งคั่ง ประกันภัย 
โดยมีทั้งหมด 1,309 สาขา
และ China Banking Corporation ธนาคารที่เน้นให้บริการทางการเงินแก่ชาวจีนหรือคนที่มีเชื้อสายจีนในฟิลิปปินส์โดยเฉพาะ ซึ่งมีจำนวน 620 สาขา
ธุรกิจนี้มีสัดส่วนรายได้ 3.8% และสัดส่วนกำไร 38.2% ของบริษัท
จะเห็นได้ว่าถึงแม้รายได้ส่วนใหญ่มาจากธุรกิจค้าปลีก แต่กำไรหลักจะเป็นธุรกิจอสังหาริมทรัพย์ และธนาคารแทน
เนื่องจาก ธรรมชาติของธุรกิจซื้อมาขายไปจะมีอัตรากำไรต่ำ ไม่เหมือนการได้ค่าเช่าจากธุรกิจห้าง หรือรายได้ดอกเบี้ยจากธนาคารที่มีอัตรากำไรดีกว่า
จากธุรกิจทั้งหมดนี้ ทำให้ Forbes จัดอันดับคุณ Henry Sy เป็นบุคคลที่รวยสุดแห่งปี 2018 ของฟิลิปปินส์
ซึ่งมีทรัพย์สินกว่า 5.9 แสนล้านบาท
แต่ก็น่าเสียใจ เมื่อคุณ Henry ได้รับตำแหน่งนี้เพียงไม่นาน 
เขาก็ได้เสียชีวิตลงด้วยวัย 94 ปี เมื่อเดือนมกราคม 2019
เรื่องนี้เป็นกรณีศึกษาให้เราได้รู้ว่ากิจการที่ใหญ่โต
ส่วนใหญ่ก็เริ่มจากจุดเล็กๆ เพียงจุดเดียว
อย่างในกรณีของ SM กว่าจะเป็นอาณาจักรหลายกลุ่มธุรกิจในวันนี้
ก็เริ่มมาจากร้านรองเท้าแค่นั้น
เรามีกิจการเล็กๆ ในวันนี้ ถ้าเรารู้จักพัฒนาและขยายธุรกิจ ก็น่าจะประสบความเร็จได้เช่นกัน..
----------------------
Blockdit แอปที่เป็นเหมือน คลังความรู้ขนาดใหญ่ อ่านฟรี 
โหลดเลย 
----------------------
References
-
-
-
-
-Annual Report 2018